Kommissionens forordning (EF) nr. 921/2004

af 29. april 2004

om ændring af forordning (EØF) nr. 2191/81, (EØF) nr. 429/90 og (EF) nr. 2571/97 for at tage hensyn til kravene i Rådets direktiv 92/46/EØF om sundhedsbestemmelser for produktion og afsætning af rå mælk, varmebehandlet mælk og mælkebaserede produkter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), særlig artikel 10 og 15, og

ud fra følgende betragtninger:

(1) I artikel 1, stk. 3, i Kommissionens forordning (EØF) nr. 2191/81 af 31. juli 1981 om støtte til smør, som købes af institutioner eller samfund, der ikke arbejder med gevinst for øje(2), er det anført, hvilket smør der kan ydes støtte i henhold til nævnte forordning.

(2) I artikel 1 i Kommissionens forordning (EØF) nr. 429/90 af 20. februar 1990 om støtte ved licitation til koncentreret smør bestemt til direkte forbrug i Fællesskabet(3) er det fastsat, hvilket koncentreret smør der kan ydes støtte til i henhold til nævnte forordning.

(3) I artikel 1 i Kommissionens forordning (EF) nr. 2571/97 af 15. december 1997 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler(4) er det fastsat, hvilket smør, hvilket koncentreret smør og hvilken fløde der kan ydes støtte til ved anvendelse til iblanding i de færdigvarer, som er omfattet af de foranstaltninger, der er fastsat i nævnte forordning.

(4) For at sikre, at der kun ydes støtte til produkter, som frembyder en høj sundhedsbeskyttelsesstandard, bør smør, koncentreret smør og fløde som omhandlet i forordning (EØF) nr. 2191/81, (EØF) nr. 429/90 og (EF) nr. 2571/97 opfylde kravene i Rådets direktiv 92/46/EØF(5), navnlig hvad angår tilberedning i en autoriseret virksomhed og opfyldelse af de krav, der er fastsat for sundhedsmærkning i del A, kapitel IV, i bilag C til nævnte direktiv.

(5) Forordning (EØF) nr. 2191/81, (EØF) nr. 429/90 og (EF) nr. 2571/97 bør derfor ændres i overensstemmelse hermed.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 1, stk. 3, litra b), første led, i forordning (EØF) nr. 2191/81 affattes således:

"- i) som opfylder betingelserne i artikel 6, stk. 3, i Rådets forordning (EF) nr. 1255/1999(6) og svarer til den nationale kvalitetsklasse, jf. bilag V til Kommissionens forordning (EF) nr. 2771/1999(7), i den medlemsstat, hvor det er fremstillet, og hvis emballage er mærket i overensstemmelse hermed,

ii) som opfylder kravene i Rådets direktiv 92/46/EØF(8), navnlig hvad angår tilberedning i en autoriseret virksomhed og overholdelse af de krav, der er fastsat for sundhedsmærkning i del A, kapitel IV, i bilag C til nævnte direktiv."

Artikel 2

I artikel 1, stk. 1, i forordning (EØF) nr. 429/90 tilføjes følgende punktum:"Det skal opfylde kravene i Rådets direktiv 92/46/EØF(9), navnlig hvad angår tilberedning i en autoriseret virksomhed og overholdelse af de krav, der er fastsat for sundhedsmærkning i del A, kapitel IV, i bilag C til nævnte direktiv."

Artikel 3

I artikel 1, stk. 2, i forordning (EF) nr. 2571/97 tilføjes følgende afsnit:"Smør, koncentreret smør og fløde som omhandlet i litra a), b) og c) skal opfylde kravene i Rådets direktiv 92/46/EØF(10), navnlig hvad angår tilberedning i en autoriseret virksomhed og overholdelse af de krav, der er fastsat for sundhedsmærkning i del A, kapitel IV, i bilag C til nævnte direktiv."

Artikel 4

Denne forordning træder i kraft på dagen efter offentliggørelsen i Den Europæiske Unions Tidende.

Den anvendes fra den 1. maj 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 2004.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48. Forordning senest ændret ved Kommissionens forordning (EF) nr. 186/2004 (EUT L 29 af 3.2.2004, s. 6).

(2) EFT L 213 af 1.8.1981, s. 20. Forordning senest ændret ved forordning (EF) nr. 1565/2001 (EFT L 208 af 1.8.2001, s. 15).

(3) EFT L 45 af 21.2.1990, s. 8. Forordning senest ændret ved forordning (EF) nr. 124/1999 (EFT L 16 af 21.1.1999, s. 19).

(4) EFT L 350 af 20.12.1997, s. 3. Forordning senest ændret ved forordning (EF) nr. 186/2004.

(5) EFT L 268 af 14.9.1992. Forordning senest ændret ved forordning (EF) nr. 806/2003 (EUT L 122 af 16.5.2003, s. 1).

(6) EFT L 160 af 26.6.1999, s. 48.

(7) EFT L 333 af 24.12.1999, s. 11.

(8) EFT L 268 af 14.9.1992, s. 1.

(9) EFT L 268 af 14.9.1992, s. 1.

(10) EFT L 268 af 14.9.1992, s. 1.